“યસ સર, ફીમાં નો બારગેનીંગ, ગુજરાતની આ બેસ્ટ ક્રિકેટ કોચિંગ એકેડેમી છે. અમારી એકેડેમીની પોલીસી છે કે ફીમાં નો બારગેનીંગ, પ્લીઝ સર .” નથળી પર કુમાશથી હાથ ફેરવતા તે મીઠાશથી કડવી વાત બોલી. તેણે ફરી કાંડા ઘડિયાળમાં નજર ફેરવી. તેને કશી ઊતાવળ હશે તેવું લાગ્યું. એવામાં જ એક વિનોદ કામ્બલીના માંસીયાય ભાઈ જેવો હટ્ટોકટ્ટો, રંગે રૂડો રૂપે પૂરો જુવાન દાખલ થયો. મેડમે ખુરશી પરથી ઊઠી પોતાનો કાર્યભાર કામ્બલીને સોપી “સર, આ તમારા સનના કોચિંગ ટીચર હશે.” મારી બસનો ટાઈમ થયો, ડીટેલ વિગત સર સમજાવશે. ઓકે” આવું કહી તે પી.ટી.ઉષા થઈ.